Diari Oficial de la Generalitat Valenciana


Sumari del DOGV 9434, del 23-09-2022 (2022/8592)

RESOLUCIÓ de 20 de setembre de 2022, de la Presidència del Consorci Hospitalari Provincial de Castelló (CHPCS), per la qual, en execució de la Sentència número 285/20, de 31 de juliol de 2020, del Jutjat Contenciós Administratiu número 2 de Castelló de la Plana, es resol la nul·litat de l'adjudicació definitiva del concurs per a la provisió de la direcció de servei de caràcter assistencial, de Salut Mental, inclosa en la convocatòria 357/09.09.2018.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9434

Data del DOGV
:   23-09-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/8592


Data del document
:   20-09-2022

Organisme emissor
:   Consorci Hospitalari Provincial de Castelló

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 20 de setembre de 2022, de la Presidència del Consorci Hospitalari Provincial de Castelló (CHPCS), per la qual, en execució de la Sentència número 285/20, de 31 de juliol de 2020, del Jutjat Contenciós Administratiu número 2 de Castelló de la Plana, es resol la nul·litat de l'adjudicació definitiva del concurs per a la provisió de la direcció de servei de caràcter assistencial, de Salut Mental, inclosa en la convocatòria 357/09.09.2018. [2022/8592]  
  
  
Per la Resolució de 8 de gener de 2019, de la Presidència del Consorci Hospitalari Provincial de Castelló, publicada en el DOGV número 8468, de 21 de gener de 2019, i prèvia proposta de la comissió de valoració del concurs intern convocat per a la provisió del lloc de treball vacant en la plantilla de personal funcionari del CHPCS, que proposa l'adjudicació definitiva del lloc de cap del Servei de Salut Mental, de caràcter assistencial, i nomena l'aspirant Rafael Mora Marín en la plaça núm. 239, amb efectes economicoadministratius d'1 de febrer de 2019.  
  
El concurs està subjecte a la Convocatòria aprovada mitjançant la Resolució 357, de 29 de setembre de 2018, de la Presidència del CHPCS (DOGV número 8401, d'11.10.2018) i a les bases de barem de mèrits publicades en el BOP de Castelló número 26, d'1 de març 2001.  
  
A conseqüència de la interposició del recurs contenciós administratiu per part de l'aspirant Matías Real López contra la Resolució de 8 de gener de 2019, es va dictar la Sentència núm. 285/20, estimatòria, en data 31 de juliol de 2020, per part del Jutjat Contenciós Administratiu núm. 2 de Castelló de la Plana, sentència ferma.  
Atesos els pronunciaments continguts en la part dispositiva de la Sentència 285/20, i els que disposa en el seu fonament jurídic quart in fine, i de conformitat amb el que es disposa en l'article 118 de la Constitució Espanyola, així com en els articles 17.2 de la Llei orgànica 6/1985, d'1 de juliol, del poder judicial, i 103.2 de la Llei 29/1998, de 13 de juliol, reguladora de la jurisdicció contenciosa administrativa, que estableixen l'obligatorietat de compliment de les sentències i altres resolucions fermes dictades pels tribunals de justícia, i en virtut de l'Acord de 31 de maig de 2021, del Consell de Govern sobre delegació de competències, aquesta presidència del CHPCS resol:  
  
Primer  
Declarar nul·la l'adjudicació del lloc de treball número 239, corresponent a cap del Servei de Salut Mental del CHPCS, realitzada en favor de Rafael Mora Marín per declaració de nul·litat de la Resolució número 6, de 8 de gener de 2019, de la Presidència del Consell de Govern del CHPCS, publicada en el DOGV número 8468, de data 21.01.2019.  
  
  
Segon  
Declarar el lloc número 239, corresponent a cap del Servei de Salut Mental, de la plantilla de personal funcionari, plaça vacant, ja que qui l'ocupava amb caràcter provisional en comissió de serveis en la data d'adjudicació definitiva i presa de possessió de l'acte que resulta anul·lat, Mariano Villar García, ocupa en l'actualitat i des de 16.12.2019 en propietat el lloc 890, corresponent a cap de la Secció d'Hospitalització de Mitja Estada, un procés diferent i independent, consumat i ferm que impossibilita la retroactivitat en la provisió temporal del lloc 239, que, per tant, resultarà vacant.  
  
  
Tercera  
Declarar el dret del FE Psiquiatri. Rafael Mora Marín a ocupar plaça bàsica de FE Psiquiatria, com a funcionari de carrera, i retrotraure la relació funcionarial en plaça bàsica de la seua categoria professional al moment previ al seu cessament en data 31 de gener de 2019.  
Com que la seua plaça bàsica és la número 855, aquesta plaça va modificar la seua naturalesa jurídica per la Resolució número 621, de data 11 de juliol de 2019, de la presidenta del Consell de Govern del Consorci Hospitalari Provincial de Castelló, s'acorda la laboralització de places vacants de personal funcionari, i publicada en el DOGV número 8617, de 21 d'agost de 2019, i objecte de demanda davant la jurisdicció social, en l'actualitat sub iudice per estar pendent la resolució del recurs d'apel·lació interposat davant la Sentència 318/2021, que declara la seua nul·litat. Aquesta plaça, per consegüent, en l'actualitat és inexistent en la plantilla i ha sigut amortitzada i creada en la plantilla de personal laboral amb el número 3556, i ocupada interinament.  
  
Amb data 1 d'octubre de 2022 es produirà la vacant per jubilació en data 30.09.2022 de titular, de la plaça número 697, corresponent a FE Psiquiatria de personal funcionari, resolta per la Resolució 4646-FR-5028-WEN, del director gerent del Consorci i notificada el 7 de setembre de 2022.  
  
Quarta  
Acordar amb data 30 de setembre de 2022, el cessament de Rafael Mora Marín en la plaça número 239, corresponent a cap del Servei de Salut Mental, i correlativament acordar-ne la incorporació en data 1 d'octubre de 2022, mitjançant nomenament i diligència de presa de possessió com a FE Psiquiatria, i reintegrar-lo en plaça bàsica de funcionari de carrera, mitjançant adjudicació per reingrés per execució de sentència, en la plaça 697.  
  
Cinquena  
Ordenar, en exercici de les competències delegades per l'Acord de 31 de maig de 2021, del Consell de Govern del Consorci Hospitalari Provincial de Castelló, apartat primer A.2, la convocatòria del procés de provisió del lloc de treball número 239, de cap del Servei de Salut Mental, en execució i aplicació estricta del que es disposa en l'apartat quart in fine de l'esmentada Sentència 285/20, de 31 de juliol: «...per tot el que s'ha exposat, tenint en compte que la convocatòria té vici de nul·litat no corregible, pertoca declarar la nul·litat d'aquesta, en tant que haurà de publicar-se nova convocatòria aplicant-hi la baremació de mèrits vigents que és la de 8 d'abril 2015, i iniciar de nou el procés selectiu de personal...», que per resolució judicial ferma haurà de regir el procés objecte de la sentència.  
  
  
Sisena  
Ordenar el trasllat de la present resolució a les parts interessades, així com a Direcció Gerència, Direcció Econòmica i Direcció Mèdica del CHPCS.  
  
Setena  
Ordenar la publicació de la present resolució en el DOGV, així com en el web corporatiu i en el Portal de Transparència del CHPCS.  
  
Contra la present resolució, que esgota la via administrativa, pot interposar-se potestativament un recurs de reposició davant d'aquest mateix òrgan, en el termini d'un mes comptat des de l'endemà de la publicació, o, directament, recurs contenciós administratiu en el termini de dos mesos comptats de la mateixa manera, davant el jutjat contenciós administratiu competent, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú; així com en els articles 25 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
Castelló de la Plana, 20 de setembre de 2022.- El president del Consorci Hospitalari Provincial de Castelló: Miguel Mínguez Pérez.